טבלאות עזר של מסקנות הגמרא ללימוד ברכות דף יט

ערך הרב חנניה מלכה

|  |  |  |
| --- | --- | --- |
| על כמה מקומות בית דין מנדים על כבוד הרב (ידוע שכולן שנויות במשנה דווקא)? | | |
| לרבי אלעזר על שלושה מקומות | המזלזל בנטילת ידים | אלעזר בן חנוך פקפק בנטילת ידים; וכשמת - שלחו בית דין והניחו אבן גדולה על ארונו |
| והמספר אחר מטתן של תלמידי חכמים | עקביא בן מהללאל הסובר שלא משקין מי סוטה גיורת ושפחה כנענית משחוררת שנשאה ליהודי, אמר על שמעיה ואבטליון (שכבר נפטרו) שהשקו את כרכמית (שפחה משוחררת) מי סוטה : "דוגמא השקוה – בגלל שהם דומים לה שהם גם גרי צדק והם סוברים שמשקים גיורת ושפחה משחוררת. וחכמים נידוהו |
| והמגיס דעתו כלפי מעלה | חוני בסיפור על הגשם אמר לה' לא כך שאלתי לא כך שאלתי ושמעון בן שטח אמר לו שהיה גוזר עליו נידוי אלמלא הוא ה' היה אוהב אותו במיוחד משמע שעל הגסת דעת כלפי ה' גוזרים נידוי. |
| מקרים נוספים אך הם הובאו בבריתא ולא במשנה | תודוס איש רומי הנהיג את בני רומי להאכילן גדיים מקולסין בלילי פסחים ושמעון בן שטח היה אמור לגזור עליו נידוי.  חכמים נידו את רבי אלעזר בן הורקנוס בסיפור תנורו של עכנאי אבל הנידוי עצמו לא מובא במשנה. |
| לרבי יהושע בן לוי: בעשרים וארבעה | משלושת המקרים המובאים לעיל , הסיק כי בכל מקום שהיחיד חולק על הרבים , או שאחד החמכים דיבר כנגדו קשות משמע שהוא היה ראוי להיות בנידוי , ולכן יצא לו 24 מקרים. | |

.

|  |  |
| --- | --- |
| מתי אומרים שכבוד שמים דוחה את כבוד האדם , ומתי כבוד האדם דוחה כבוד מצווה הבאה מאת ה' (כבוד שמיים)? | |
| אמר רב יהודה אמר רב: המוצא כלאים בבגדו פושטן אפילו בשוק , מפני אין חכמה ואין תבונה ואין עצה לנגד ה' - כל מקום שיש חלול השם אין חולקין כבוד לרב. | |
| מדוע כהן נטמא לניחום אבלים, שכבוד מצות השמיים שאסור לו להיטמא יגבר על כבוד האבל? | מדובר בבית הפרס שאיסורו מדרבנן , ולכן שם כן חולקים כבוד לנפטר. |
| מדוע כהן נטמא לקבר מת על מנת לראות בכבוד מלך גוי? מדוע לא נאמר שכבוד מצות השמיים שאסור לו להיטמא יגבר על כבוד המלך הגוי? | מדובר בארון שיש חלל טפח בינו לבין המת וטומאתו היא מדרבנן ולכן שם כן חולקים כבוד. |
| "גדול כבוד הבריות שדוחה [את] לא תעשה שבתורה" מדוע לא נאמר שהאיסור ידחה את הכבוד.כי אי עצה ותבונה נגד ה'. | מדובר באיסורי חכמים שהוסמכו על הלאו של לא תסור, ומכיוון שהם איסורים דרבנן כן מתחשבים בכבוד הבריות. |
| זקן יכול לבטל עשה של "השב תשיבם" בגלל כבודו מדוע לא נאמר שכבוד ה' ידחה את כבוד הזקן? | שם יש פסוק מפורש האומר והתעלמת. ואי אפשר ללמוד שגם מי שלבוש כלאים לא יורידם בגלל כבודו (כמו בהשבת אבידה של זקן)כיוון שאיסורים (כגון כלאים שהם חמורים )לא לומדים מדיני ממונות (השבת אבידה שהם קלים) |
| כהן נטמא למת מצווה משום כבודו ומבטל פסחו ומילת בנו , מדוע לא נאמר שכבוד ה' (הבא לידי ביטוי בעשיית הפסח ומילת הבן)ידחה את כבוד מת המצווה | שם יש פסוק מפורש המלמד שנטמא למת מצווה(מלאחותו), ואי אפשר ללמוד ממנה שגם הלבוש כלאים, יוותר על כבוד שמיים למען כבודו. כי במקרה שנטמא למת מצווה מבטל בשב ואל תעשה את קורבן הפסח או מילת בנו, אך בכלאים הוא עובר בקום עשה על לבישת כלאים ואת זה אין פסוק שמתיר. |